**ELŐTERJESZTÉS**

**Körmend város Önkormányzata Képviselő-testülete 2013. június 25-i ülésére**

**Tárgy:** 3223/1/A/1 hrsz. –t érintő vételi ajánlat megtárgyalása

Tisztelt Képviselő-testület!

Perjési Krisztina magánszemély már a tavalyi év során (2012. decemberében) kérelmezte a Körmend, Nádaljai u. 47/B fsz. 1. szám alatti ingatlan megvásárlását.

A kérelem elbírálása előtt módosítani kellett az ingatlan rendeltetését, mivel az ingatlannyilvántartásban még üzletként szerepelt az ingatlan, holott ténylegesen évek óta nem funkcionál aként, ráadásul még ezirányú akarat esetében sem lehetne üzletként működtetni, mivel az üzlet kialakításához szükséges feltételek nem állnak rendelkezésre (sem víz, sem szennyvízbekötés nem biztosított az ingatlanban).

Jelezni kívánjuk, hogy a csatolt fényképen nem a nyíllal jelölt egész ingatlan a vétel tárgya, mivel az társasház. A kép jobb oldalán lévő, kapuval ellátott garázs magántulajdon, míg a kép bal oldalán lévő nyílt tér a társasház tulajdonosa, és ezen nyílt tér mögötti, ajtóval zárt ingatlanrész a 3223/1/A/1 hrsz.. ami a vétellel érintett.

A kérelem elbírálása érdekében szakértői véleményt készíttettünk a vételi szándékot közlő személy költségére. A szakértői vélemény a a szóban lévő tároló értékét 128.000 Ft-ban jelölte meg.

Kérem a tisztelt Képviselő-testületet, hogy döntsön a kérelem felől.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy a tulajdonát képező, a körmendi ingatlannyilvántartásban 3223/1/A/1 hrsz. alatt nyilvántartott, 16 m2 kiterjedésű, tároló megnevezésű ingatlant 128.000 Ft vételárért értékesíti Perjési Krisztina (Körmend, Nádaljai u. 47/A.) szám alatti lakos részére. A vételárat a vevő a szerződéskötéssel egyidejűleg, egyösszegben fizeti meg az Önkormányzat részére, valamint a vevő viseli a szakértői értékbecslés költségét is.

Körmend, 2013. június 18.

Felelős: szerződéskötésért jegyző

Határidő: szerződéskötésre 2013. július 10.

**Bebes István**

**polgármester**